Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 680/13/8802	Košice I, 5.3.2014
EEČ : 2-63-110-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 11.9.2013 v čase okolo 08.00 hod. v Košiciach po ul. Watsonovej smerom k ul. Festivalové námestie viedol v pravom jazdnom pruhu osobné motorové vozidlo zn. Škoda Fábia, EVČ: PO XXXXX, pričom nedal prednosť a narazil do chodkyne XXXXX, ktorá prechádzala po riadne vyznačenom priechode pre chodcov  od ul. Letnej z ľavej strany na pravú z pohľadu vodiča, ktorá pri nehode utrpela ľahké zranenia, a to podvrtnutie krčnej chrbtice, pomliaždenie pravého lakťa s kožnou odreninou a zápalovou reakciou, pomliaždenie a podvrtnutie vonkajšieho členka pravej nohy, ľahké pomliaždenie hrudníka vpravo s dobou liečenia 5 týždňov,

- dopravnú nehodu nahlásil v poisťovni Kooperativa a.s., kde je vozidlo povinne zmluvne poistené a zároveň priamo uhradil poškodenej XXXXX škodu na zdraví vo výške 1.167,25 €,
- dňa 25.2.2014 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 166,-€, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Odd.výkonu služby DI OR PZ XXXXX pod spisovou značkou ORP-278/DI-KE-2013.
dňa 11.9.2013 v čase okolo 08.00 hod. v Košiciach po ul. Watsonovej smerom k ul. Festivalové námestie viedol v pravom jazdnom pruhu osobné motorové vozidlo zn. Škoda Fábia, EVČ: PO XXXXX, pričom nedal prednosť a narazil do chodkyne XXXXX, ktorá prechádzala po riadne vyznačenom priechode pre chodcov  od ul. Letnej z ľavej strany na pravú z pohľadu vodiča, ktorá pri nehode utrpela ľahké zranenia, a to podvrtnutie krčnej chrbtice, pomliaždenie pravého lakťa s kožnou odreninou a zápalovou reakciou, pomliaždenie a podvrtnutie vonkajšieho členka pravej nohy, ľahké pomliaždenie hrudníka vpravo s dobou liečenia 5 týždňov

Odôvodnenie: 
	Uznesením povereného príslušníka Okresného riaditeľstva PZ v Košiciach, Okresného dopravného inšpektorátu, Oddelenia dopravných nehôd, sp. zn. ORP-278/DI-KE-2013 zo dňa 18.11.2013 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodená dňa 25.2.2014 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené a zároveň priamo uhradil poškodenej XXXXX škodu na zdraví vo výške 1.167,25 €. 

Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Spáchanie skutku obvineným je objektivizované výpoveďou samotnej poškodenej, svedkov, znaleckým posudkom a ďalšími vo veci zabezpečenými listinnými dôkazmi.
	
Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 166,- €, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100  a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
Obvinený a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a v evidenčnej karte vodiča nemá žiaden záznam o priestupku a vzhľadom na jeho osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. /§185 ods.2 Trestného poriadku/

JUDr. Jana Redayova
prokurátorka